OpenLLM-France/wikimedia huggingface dataset:
# Billy Idol

William Michael Albert Broad (nascut el 30 de novembre de 1955), conegut professionalment com a Billy Idol, és un cantant, compositor i músic anglo-novayorquès . Va assolir la fama per primera vegada a la dècada de 1970, emergint de l'escena punk rock londinenca com a cantant principal del grup Generation X. Posteriorment, es va embarcar en una carrera en solitari que li va portar al reconeixement internacional i va fer d'Idol un artista principal durant la "Segona invasió britànica" dels Estats Units impulsada per la MTV. El nom "Billy Idol" es va inspirar en la descripció d'un mestre d'escola d'ell com "idle: gos, inactiu".
Idol va començar la seva carrera musical a finals de 1976 com a guitarrista de la banda de punk rock Chelsea. No obstant això, aviat va abandonar el grup. Amb el seu antic company de banda Tony James, Idol va formar Generation X. Amb Idol com a cantant principal, la banda va aconseguir l'èxit al Regne Unit i va publicar tres àlbums d'estudi a Chrysalis Records, després es va dissoldre. El 1981, Idol es va traslladar a la ciutat de Nova York per seguir la seva carrera en solitari en col·laboració amb el guitarrista Steve Stevens. El seu àlbum d'estudi debut, Billy Idol (1982), va ser un èxit comercial. Amb els vídeos musicals dels senzills "Dancing with Myself" i "White Wedding", Idol aviat es va convertir en un element bàsic de la recentment establerta MTV.
El segon àlbum d'estudi d'Idol, Rebel Yell (1983), va ser un gran èxit comercial, amb els senzills d'èxit "Rebel Yell" i "Eyes Without a Face". L'àlbum va ser certificat doble platí per la Recording Industry Association of America (RIAA) per l'enviament de dos milions de còpies als EUA. El 1986, va llançar Whiplash Smile. Després d'haver acumulat tres senzills dels 10 millors del Regne Unit ("Rebel Yell", "White Wedding" i "Mony Mony"), Idol va llançar un àlbum de grans èxits de 1988 titulat Idol Songs: 11 of the Best; l'àlbum va ser platí al Regne Unit. Llavors Idol va publicar Charmed Life (1990) i l'àlbum conceptual Cyberpunk (1993).
Idol va passar la segona meitat de la dècada de 1990 centrant-se en la seva vida personal fora de la mirada del públic. Va fer un retorn musical amb el llançament de Devil's Playground (2005) i de nou amb Kings & Queens of the Underground (2014).
El setembre de 2022, es va embarcar en la gira Roadside Tour posposada amb Killing Joke i Toyah Willcox com a teloners al Regne Unit a l'octubre.

## Referències

* ↑ AM, Scott McDonald On 11/16/18 at 1:50. «British rocker Billy Idol took his oath to become a United States Citizen, making it a nice day to, get sworn in» (en anglès), 16-11-2018.
* ↑ «Radio with Pictures». Television New Zealand alternative music show interview with Karyn Hay (cue to 04:30s), broadcast April 1984.
* ↑ «Killing Joke joins Billy Idol Roadside Tour after illness forces Television to pull out», 06-10-2022.
* ↑ «Billy Idol» (en anglès). Billy Idol (pàgina oficial). [Consulta: 31 desembre 2022].
# Beatriu d'Aragó

* No s'ha de confondre amb Beatriu de Portugal i d'Aragó.
Beatriu d'Aragó de Nàpols o Beatriu d'Aragó i Chiaromonte (en hongarès: Aragóniai Beatrix) (Nàpols, Itàlia, 14 de novembre de 1457 - Nàpols, Itàlia, 23 de setembre de 1508). Va ser reina consort d'Hongria, sent casada amb dos reis hongaresos diferents. Visqué en un ambient cortesà i humanístic.

## Biografia

Va néixer el 14 de novembre de 1457 a Nàpols com a filla de Ferran I de Nàpols i d'Isabel de Chiaramonte. El 5 de setembre de 1474 va ser compromesa en matrimoni als seus 17 anys amb el rei hongarès pel seu pare. D'aquesta forma, després d'arribar al Regne d'Hongria va ser presa com esposa pel rei Maties Corví d'Hongria el 22 de desembre de 1476, al costat del qual va governar com a reina consort fins a la mort del monarca el 1490. Beatriu va compartir amb Maties els primers anys del Renaixement fora d'italia, que va ser exportat a Hongria per la parella real. Aviat el floriment del renaixement hongarès va assolir l'italià i va servir de pont perquè aquest arribés als altres països europeus com el Sacre Imperi Romanogermànic, França, entre d'altres. D'aquesta unió matrimonial no va tenir descendència.
Posteriorment després de la mort de Maties, Beatriu va ser presa com esposa en segones núpcies pel successor de l'anterior, el rei Vladislau II de Bohèmia i Hongria el 1490, sent novament reina consort d'Hongria fins que Vladislav va voler anul·lar el matrimoni, fet finalment el 2 d'abril de 1500 pel Papa Alexandre VI amb el pretext d'una irregularitat comesa intencionalment pel bisbe. Vladislau es va tornar a casar amb Anna de Foix. Aquesta unió tampoc no va tenir descendència.
Beatriu va tornar a Nàpols, on va morir el 23 de setembre del 1508. Pere Antoni d'Aragó, virrei de Nàpols entre 1666 i 1672 traslladà les restes de Beatriu a Catalunya, al Monestir de Poblet.
| Precedit per: Catalina Poděbrady | Reina consort d'Hongria com esposa de Maties Corví. 1476-1490 | Succeït per: Barbara de Brandenburg |
| Precedit per: Barbara de Brandenburg | Reina consort d'Hongria com esposa de Vladislau II. 1490-1500 | Succeït per: Anna de Candale |

## Bibliografia

* Szalay, J. i Baróti, L. (1896). A Magyar Nemzet Története. Budapest, Hongria: Udvari Könyvkereskedés Kiadó.

## Referències

* Video de l'exposició Princeses de Terres Llunyanes del Museu d'Història de Catalunya.
* ↑ «www.mhcat.cat». Arxivat de l'original el 2012-10-03. [Consulta: 22 setembre 2012].

## Enllaços externs

* Beatriu d'Aragó a Literatura Hungara. (castellà)
* «Beatriu d'Aragó». Gran Enciclopèdia Catalana. Barcelona: Grup Enciclopèdia Catalana.
# Bilsener Bek

El Bilsener Bek (en baix alemany Bilsener Beek) és un afluent del Pinnau que neix a Bilsen a l'estat de Slesvig-Holstein (Alemanya) i que desemboca al Pinnau a Alvesloh.
Forma la frontera entre el districte de Pinneberg i el de Segeberg. Fins al 1803 formava la frontera entre l'exclavament de Bilsen i l'antiga finca noble de Caden, a la senyoria de Pinneberg, avui Alveslohe.

## Galeria

* Bilsener Bek
* Fita del costat d'Alvesloh
* Fita del costat de Bilsen

## Referències

             A Wikimedia Commons hi ha contingut multimèdia relatiu a: Bilsener Bek
* ↑ Wolfgang Burmester, Die Grenzsteine der Herrschaft Pinneberg, Hamburg, Schnelsen Archiv, consulta el 9 d'abril de 2012 (en català: Les fites de la senyoria de Pinneberg)
# Blue River (Wisconsin)

Blue River és una població dels Estats Units a l'estat de Wisconsin. Segons el cens del 2000 tenia 429 habitants.

## Demografia

Segons el cens del 2000, Blue River tenia 429 habitants, 183 habitatges, i 116 famílies. La densitat de població era de 223,8 habitants per km².
Dels 183 habitatges en un 30,1% hi vivien nens de menys de 18 anys, en un 49,7% hi vivien parelles casades, en un 9,3% dones solteres, i en un 36,1% no eren unitats familiars. En el 33,3% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,9% tenia menys de 18 anys, un 9,6% entre 18 i 24, un 26,3% entre 25 i 44, un 23,1% de 45 a 60 i un 16,1% 65 anys o més.
L'edat mediana era de 38 anys. Per cada 100 dones de 18 o més anys hi havia 100 homes.
La renda mediana per habitatge era de 34.250 $ i la renda mediana per família de 41.806 $. Els homes tenien una renda mediana de 30.515 $ mentre que les dones 20.625 $. La renda per capita de la població era de 16.548 $. Aproximadament el 3,5% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blue River» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Blue River». American Fact Finder. Oficina del Cens dels Estats Units, 12-01-2010.
# Blue Ridge (Texas)

Blue Ridge és una població dels Estats Units a l'estat de Texas. Segons el cens del 2000 tenia 672 habitants.

## Demografia

Segons el cens del 2000, Blue Ridge tenia 672 habitants, 233 habitatges, i 177 famílies. La densitat de població era de 393,1 habitants/km².
Dels 233 habitatges en un 45,9% hi vivien nens de menys de 18 anys, en un 53,6% hi vivien parelles casades, en un 15,5% dones solteres, i en un 24% no eren unitats familiars. En el 21,9% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,33.
Per edats la població es repartia de la següent manera: un 35,7% tenia menys de 18 anys, un 5,5% entre 18 i 24, un 34,7% entre 25 i 44, un 14,4% de 45 a 60 i un 9,7% 65 anys o més.
L'edat mediana era de 30 anys. Per cada 100 dones de 18 o més anys hi havia 80 homes.
La renda mediana per habitatge era de 35.714 $ i la renda mediana per família de 42.778 $. Els homes tenien una renda mediana de 28.750 $ mentre que les dones 26.979 $. La renda per capita de la població era de 14.397 $. Aproximadament el 8,4% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blue Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Blue Ridge». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Becample negre-i-vermell

El becample negre-i-vermell (Cymbirhynchus macrorhynchos) és una espècie d'ocell de la família dels eurilaimids (Eurylaimidae) i única espècie del gènere Cymbirhynchus (Vigors, 1830). Habita boscos, matolls i terres de conreu del Sud-est Asiàtic, a l'oest de Myanmar, sud-oest de Tailàndia, Cambodja, sud del Vietnam, Malaia, Sumatra, i Borneo.

## Taxonomia

Segons algunes classificacionsla població de Birmània i sud de Tailàndia son en realitat una espècie diferent:
* Cymbirhynchus affinis Blyth, 1846 - becample de l'Irauadi.

## Referències

* ↑ «Becample negre-i-vermell». Cercaterm. TERMCAT, Centre de Terminologia. Rev. 26/12/2020
* ↑ Handbook of the Birds of the World and BirdLife International Digital Checklist of the Birds of the World (versió 5, 2020)
* ↑ becample de l'Irauadi«Becample negre-i-vermell». Cercaterm. TERMCAT, Centre de Terminologia. Rev. 26/12/2020
# Becample de Whitehead

El becample de Whitehead (Calyptomena whiteheadi) és una espècie d'ocell de la família dels caliptomènids (Calyptomenidae) que habita els boscos de les muntanyes del nord i nord-est de Borneo.
# Bosc Comunal d'Èguet

El Bosc Comunal d'Èguet (oficialment en francès Forêt communale d'Égat) és un bosc del terme comunal d'Èguet, a la comarca de l'Alta Cerdanya, de la Catalunya del Nord.
El bosc, d'1,23 km² està situat en el sector oriental del terç septentrional del terme comunal.
El bosc està sotmès a una explotació gestionada per la comuna d'Èguet, atès que es bosc és propietat comunal. Té el codi F16292P dins de l'ONF (Office national des forêts).

## Referències

* ↑ El Bosc Comunal d'Èguet en els ortofotomapes de l'IGN

## Enllaços externs

* Sitio web oficial del bosque
# Bosc Comunal de Canavelles

El Bosc Comunal de Canavelles és un bosc de domini públic del terme comunal de Canavelles, a la comarca del Conflent, de la Catalunya del Nord.
És un bosc petit, de 0,77 km², dividit en dues parts; la de més a orient és situada al nord-est del poble de Canavelles, en el vessant sud-est del Serrat de l'Home, davant, a l'altre costat de la vall i al nord-oest de Marians, a prop del límit amb la comuna d'Oleta i Èvol. La de ponent és al sud-oest del poble cap de la comuna, al nord d'Aigües Calents i de la carretera general, per tant, sempre a l'esquerra de la Tet. És en el vessant sud-est del Roc de Querangle. Les dues zones estan bastant separades entre si.
El bosc està sotmès a una explotació gestionada per la comuna de Canavelles, atès que es bosc és propietat comunal. Té el codi F16309G dins de l'ONF (Office national des forêts).

## Referències

* ↑ El Bosc Comunal de Canavelles, sector nord-est, en els ortofotomapes de l'IGN
* ↑ El Bosc Comunal de Canavelles, sector sud-oest, en els ortofotomapes de l'IGN
# Bosc de la Selva

El Bosc de la Selva és un indret del municipi d'Alins, al Pallars Sobirà. Està situat al vessant nord-occidental del pic Monteixo, al marge dret de la Noguera de Vallferrera.

## Referències

* ↑ Nomenclàtor de Toponímia del Pallars Sobirà publicat per la Generalitat de Catalunya
* ↑ Alins a catalunya.com

## Enllaços externs

* «Bosc de la Selva». Gran Enciclopèdia Catalana. Barcelona: Grup Enciclopèdia Catalana.
# Bosc de pagodes del monestir Shaolin

El bosc de pagodes del monestir Shaolin fa referència a les 228 pagodes construïdes a partir de l'any 791 dC durant les dinasties Tang, Yuan, Ming i Qing. La quantitat de nivells o pisos de les pagodes havien de ser nombres imparells (d'1 a 7) i es basaven en els assoliments dels mestres budistes pels quals van ser construïts. L'era en la qual va ser construïda cada pagoda afecta la seva forma (arrodonida o quadrada) i el nombre de costats (4 o 6). El bosc de pagodes s'alça als peus de la muntanya Shaoshi i és un dels majors boscos de pagodes de la Xina. Va ser nomenat Paisatge d'excepcional bellesa el 1996 i, juntament amb el monestir varen ser inscrites com a Patrimoni de la Humanitat el 31 de juliol de 2010, com a part de la denominació «Monuments històrics de Dengfeng a la Ciutat del cel i de la terra».
La major part del bosc de pagodes consisteix en estructures de pedra o maó, d'un a set pisos, que fan menys de quinze metres d'alçada (molt més petites que les pagodes per a les relíquies budistes) i en totes elles consta l'any exacte de la construcció, a més de moltes talles i inscripcions. Comprenen gran varietat d'estils, però gairebé totes tenen múltiples ràfecs i el seu estil recorda pavellons. Les formes són igualment diverses: n'hi ha poligonals, cilíndriques, còniques, monolítiques i fins i tot semblants a atuells. Tot plegat fa del bosc una exhibició de pagodes antigues, talla i cal·ligrafia de diverses dinasties.
A més a més del bosc de pagodes existeixen moltes tombes pagoda d'inestimable valor escampades al voltant del monestir Shaolin, com per exemple la pagoda Faro construïda el 689 durant la dinastia Tang, la pagoda Tongguang construïda el 926 en l'època de les Cinc Dinasties, la pagoda Yugong erigida el 1324 durant la dinastia Yuan i la pagoda Zhaogong construïda durant la dinastia Ming.
* Bosc de pagodes, vista general
* Vista parcial
* la pagoda més antiga de l'indret
* Una de les pagodes del «bosc»
* Una altra de les pagodes del «bosc»
* Detall ornamental d'una de les pagodes

## Referències

* ↑ «World Heritage Committee inscribes five new cultural sites on World Heritage List and approves two extensions to existing properties». News. UNESCO. [Consulta: 12 maig 2017].
* ↑ «Pagoda Forest at Shaolin Temple». Cultural Sites. Ministry of Culture, P.R.China. Arxivat de l'original el 10 d’octubre 2007. [Consulta: 12 maig 2017].
* ↑ «The Pagoda in Shaolin Monastery». shaolinkungfus.com. Arxivat de l'original el 2012-05-23. [Consulta: 12 maig 2017].
# Bràtskoie (Saràtov)

* Per a altres significats, vegeu «Bràtskoie».
Bràtskoie (en rus: Братское) és un poble de l'óblast de Saràtov, a Rússia, segons el cens del 2010 no tenia cap habitant. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Bosquerola de Grace

La bosquerola de Grace (Setophaga graciae) és un ocell de la família dels parúlids (Parulidae).

## Hàbitat i distribució

Habita els boscos de pins, bosc mixte i sabanes amb pins als Estats Units, des del sud de Nevada, sud d’Utah, sud-oest de Colorado, nord de Nou Mèxic i oest de Texas cap al sud, a través de Mèxic, fins Nicaragua.

## Referències

* ↑ «Bosquerola de Grace». Cercaterm. TERMCAT, Centre de Terminologia. Rev. 20/01/2023(català)
# Buck (cràter)

Buck és un cràter d'impacte en el planeta Venus de 21,8 km de diàmetre. Porta el nom de Pearl S. Buck (1892-1973), escriptora estatunidenca, i el seu nom va ser aprovat per la Unió Astronòmica Internacional el 1991.
Compta amb les parets terrasses, el sòl fosc al radar i el pic central característic dels cràters classificats com «complexos». El pic central a la planta és inusualment gran. Els dipòsits tipus flux s'estenen més enllà dels límits de la vora més, més gruixuts a l'oest i al sud-oest.
Com aproximadament la meitat dels cràters cartografiats fins a la data per la sonda espacial Magallan, està envoltat d'un halo local fosc al radar.

## Referències

* ↑ «Buck». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Botiga de Queviures (Sant Cugat del Vallès)

La Botiga de Queviures és un edifici del municipi de Sant Cugat del Vallès (Vallès Occidental) que forma part de l'Inventari del Patrimoni Arquitectònic de Catalunya.

## Descripció

És una botiga dins d'una casa de poble a la cantonada del carrer Xerric. És interessant per la notable decoració exterior i interior d'aparadors amb fusta treballada que formen dibuixos florals d'inspiració clàssica i modernista.

## Referències

* ↑ «Botiga de Queviures». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Bles (jurista)

Bles va ser un jurista romà, probablement una mica posterior en el temps a Gai Trebaci Testa, l'amic de Ciceró. Labeó parla d'ell al Digest i el menciona només pel cognom. És segur que formava part de la gens Semprònia i era de la família dels Bles.
S'han fet diverses conjectures per aclarir de quin Bles es tractava. Podria ser la mateixa persona que un procònsol d'Àfrica anomenat Quint Juni Bles (any 22) però el més probable és que sigui una mica anterior en el temps.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 491.
# Browningia

Browningia és un gènere de cactus que comprèn 11 espècies conegudes.

## Descripció

Tenen forma arbòria, generalment en forma de columnes, el gènere Browningia estan ramificats, sovint tenen un creixement de les arrel ben desenvolupat i arriben a alçades de fins a 10 metres. Els brots cilíndrics amb un diàmetre de fins a 50 centímetres. En les nombroses costelles es presenten grans arèoles. Les arèoles, són molt espinoses. Les flors formen un tub en forma de campana de color blanc a morat, i s'obren cap a nit. El tub de la flor és lleugerament corbat. Generalment, els fruits són petits i molt diferents, com són les llavors.

## Taxonomia

El gènere va ser descrit per Britton i Rose i publicat a The Cactaceae; descriptions and illustrations of plants of the cactus family 2: 63, f. 92–94. 1920. L'espècie tipus és: Browningia candelaris (Meyen) Britton & Rose.

### Etimologia

Blossfeldia: nom genèric que va ser nomenat en honor de Webster E. Browning (1869-1942), exdirector de l'Institut Anglès de Santiago de Xile.

## Taxonomia

* Browningia albiceps
* Browningia altissima
* Browningia amstutziae
* Browningia caineana
* Browningia candelaris
* Browningia chlorocarpa
* Browningia columnaris
* Browningia hertlingiana
* Browningia microsperma
* Browningia pilleifera
* Browningia viridis

## Vegeu també

* Història de la botànica
* Característiques de les cactàcies

## Referències

* ↑ «Browningia». Tropicos.org. Missouri Botanical Garden. [Consulta: 14 abril 2013].

## Enllaços externs

* Pictures of Browningia candelaris in Chile.
* http://cactiguide.com/cactus/?genus=Browningia
# Browning

«Browning» té aquests significats:
* Toponímia:
** Browning (Illinois)
** Browning (Missouri)
** Browning (Montana)
** North Browning, concentració de població designada pel cens dels Estats Units a l'estat de Montana
** South Browning, concentració de població designada pel cens dels Estats Units a l'estat de Montana
* Biografies:
** Elizabeth Barrett Browning (1806, Newcastle-on-Tyne - 1861, Florència), poetessa en anglès de l'època victoriana
** Frederick Browning (1886 – 1965), militar britànic
** Robert Browning (Camberwell, Surrey, 1812 - Venècia, 1889), poeta
** Steffan Browning (Clyde, Otago, 1954), polític neozelandès
* Miscel·lània:
** Fusell automàtic Browning, arma de foc lleugera dissenyat en 1917 per John Browning
** Browning Arms Company, empresa estatunidenca fabricant d'armes de foc, fundada per John Browning
** La versió Browning, pel·lícula dramàtica britànica d'Anthony Asquith, estrenat el 1951
** The Browning Version (pel·lícula de 1994)
# Browningia hertlingiana

Browningia hertlingiana (Backbg.) Buxbaum, és una espècie fanerògama, que pertany a la família de les cactàcies.

## Descripció

És un cactus columnar, poc ramificat. Pot arribar fins als 8 metres d'altura per 30 cm de diàmetre. De color blau brillant. Té grans arèoles llanoses, 4 espines radials, i d'una a tres espines centrals, de fins a 8 cm de longitud. Solen ser grogues a la base i marrons a la punta. Les flors són nocturnes i blanques, de 5 cm de diàmetre, amb un tub d'una longitud de 5 cm, de color violeta obscur, amb escames. És una planta fàcil de reconèixer pels tons blavosos.

## Distribució

És endèmica del Perú. Habita entre la Cordillera Oriental i La Cordillera Occidental, en la vall del Riu Mantaro, al nord-est de Lima.

## Reproducció

És poc habitual la reproducció per llavors essent més comú l'esqueix.

## Cultiu

Es cultiva a ple sol, amb un compost semi-arenòs-humífer, regant normalment durant el període de vegetació. Han d'hivernar seques. Resisteixen fins a un mínim de 6 °C.A temperatures més baixes, existeix el risc que es taque l'epidermis, però la majoria dels exemplars poden aguantar perfectament fins a -3 °C a l'hivern.

## Sinònims

* Clistanthocereus hertlingianus
* Azureocereus hertlingianus
* Azureocereus nobilis
* Azureocereus imperator

## Bibliografia

* Enciclopedia Ilustrada de los Cactus y otras Suculentas-Antonio Gómez Sánchez EDITORIAL: Mundiprensa / ISBN 84-89347-48-4(floramedia) ISBN 84-8476-011-1 (MUNDI-PRENSA)

## Enllaços externs

* http://www.planetacactus.com/fichas_cactus/browningia/brown_hertlingiana.html Arxivat 2009-06-03 a Wayback Machine.